IVE (韓團)

IVE係韓國STARSHIP娛樂旗下六人女團，成員有Gaeul、Yujin、Rei、Wonyoung、Liz同埋Leeseo，並由Yujin擔任隊長，響2021年以單曲專輯《ELEVEN》出道。

經歷 
STARSHIP娛樂本身計劃響2021年推出新女團，而響8月22號就傳出作為原先嘅STARSHIP娛樂旗下練習生、後以IZONE出道嘅安俞真同張員瑛都會加入呢個女團。11月1號，STARSHIP娛樂正式宣佈成立新女團「IVE」，並且先後公開Yujin、Gaeul、Wonyoung、Liz、Rei同Leeseo六位成員。

12月1號，IVE以單曲專輯《ELEVEN》出道，7日後攞到音樂節目一位，係韓國最快攞到音樂節目一位嘅女團。

2022年4月5號發行第二張單曲專輯《LOVE DIVE》，隨即空降多個音樂排行榜嘅頭五位，IVE更憑呢首歌獲得MAMA大獎年度歌曲、甜瓜音樂獎年度歌曲、亞洲明星盛典年度歌曲同金唱片獎音源大賞。8月22號，發行第三張單曲專輯《After LIKE》，並獲iChart認證為「Perfect All-Kill(PAK)」歌曲。

2022年10月發行《ELEVEN -Japanese ver.-》，正式響日本出道。12月31號登上NHK紅白歌合戰。

由於《LOVE DIVE》同《After LIKE》大熱，令IVE成為2022年當紅藝人，並獲得Genie音樂獎、甜瓜音樂獎、亞洲明星盛典同MAMA大獎嘅年度新人獎。

2023年3月27號發行先行曲《Kitsch》，為即將發行嘅正規專輯造勢，《Kitsch》仲響4月3號獲iChart認證為「Perfect All-Kill(PAK)」歌曲。4月10號正式發行正規專輯《I've IVE》回歸，主打歌係《I AM》。

成員資料 
IVE官方響微博上公開成員中文藝名。

攷

南韓流行音樂組合